b'\n_START_ARTICLE_\n1. poljska armada (ZSSR)\n_START_SECTION_\nZgodovina\n_START_PARAGRAPH_\n1. poljska armada je bila ustanovljena 29. julija 1944 z reorganizacijo 1. poljskega korpusa in iz delov Poljske armade v ZSSR._NEWLINE_Poleti 1944 je prvi\xc4\x8d vstopila v boj kot del 1. beloruske fronte na desnem krilu ofenzive Lvov-Sandomierz; tako je sodelovala pri pre\xc4\x8dkanju reke Vistula pri D\xc4\x99blinu in Pu\xc5\x82awyju. Septembra 1944 je sodelovala pri bojevanju okoli Var\xc5\xa1ave, a ni smela pomagati var\xc5\xa1avskim vstajnikom. Pozimi 1944/45 se je armada borila v Pomeriji, kjer je prebila Pommernstellung in zavzela Kolberg (dana\xc5\xa1nji Kolobrzeg)._NEWLINE_Pomladi 1945 je bila prestavljena na Odro, kjer je nato sodelovala v bojih vse do bitke za Berlin, kjer je skupaj s 2. poljsko armado predstavljala 10\xc2\xa0% sovjetskih sil, ki so sodelovale pri zavzetju Berlina._NEWLINE_22. avgusta 1945 je bila armada razpu\xc5\xa1\xc4\x8dena in njene enote so postale del novoustanovljene Poljske ljudske armade Ljudske republike Poljske.\n_START_SECTION_\nSestava\n_START_PARAGRAPH_\nPod\xc4\x8dastniki in vojaki armade so pri\xc5\xa1li iz vrst poljskih vojnih ujetnikov, ki so bili ujeti po poljsko-sovjetsko vojno in name\xc5\xa1\xc4\x8deni v gulage. Toda zaradi Karinskega pokola in dejstva, da se je ve\xc4\x8dina poljskih \xc4\x8dastnikov priklju\xc4\x8dilo poljskih enotam na zahodu, je bilo 40\xc2\xa0% vseh \xc4\x8dastnikov in tehni\xc4\x8dnih strokovnjakov Sovjetov; hkrati so Sovjeti zasedali med 70 in 85\xc2\xa0% vseh poveljni\xc5\xa1kih polo\xc5\xbeajev. Armada je imela sovjetsko oro\xc5\xbeje in opremo, toda uporabljala je poljske \xc4\x8dine, oznake,..._NEWLINE_Kljub temu, da je Sovjetska zveza dovolila ustanovitev take enote, pa ni od vsega za\xc4\x8detka zaupala zanesljivosti in lojalnosti Poljakov. Tako so \xc5\xbee od za\xc4\x8detka ustanovili posebne politi\xc4\x8dnokomisarske enote, ki so bile dodeljene armadi oz. njenim organskim enotam, ki so bile sestavljene izklju\xc4\x8dno iz Sovjetov, ki so nadzorovali politi\xc4\x8dno indoktrinacijo, moralo,... Poljakov. Ti politi\xc4\x8dni komisarji so tako aretirali veliko pripadnikov armade, ki so peli neprimerne domoljubne pesmi, razpravljali o prepovedanih temah (Katinski pokol, Poljska po vojni,...),..._NEWLINE_31. januarja 1945 je armada imela: 9.316 \xc4\x8dastnikov, 22.548 pod\xc4\x8dastnikov, 57.787 vojakov, 1.141 warrent officers, 696 minometov, 789 artilerijskih oro\xc5\xbeij, 76 tankov, 74 samovoznih topov, 572 plamenometalcev, 3.172 avtomobilov in tovornjakov, 457 traktorjev, 143 motorjev in 6.957 konjev.'